sagorsarker/bangla-wikipedia huggingface dataset:
গ্রীনহাউস

গ্রীনহাউস (আয়নাঘর) এক প্রকার অবকাঠামো যেখানে বিভিন্ন ধরনের উদ্ভিদ জন্মানো ও চাষ করা হয়। এ ধরনের অবকাঠামোর আকৃতি ছোট চিলেকোঠা থেকে শুরু করে বড় শিল্পকারখানার সমান হতে পারে। ছোট বাক্সের মত গ্রীনহাউসের ইংরেজি নাম কোল্ডফ্রেম।
অধিকাংশ গ্রীনহাউস কাচ দিয়ে তৈরি হলেও আজকাল প্লাস্টিক ও অন্যান্য স্বচ্ছ পলিমার দিয়ে গ্রীনহাউস তৈরি করা হচ্ছে। ঐতিহ্যগতভাবে এটির ছাদ ও দেওয়াল কাচ বা স্বচ্ছ প্লাস্টিক দিয়ে নির্মাণ করা হয়। কাচ বা প্লাস্টিক সূর্যরশ্মির মাধ্যমে আগত তাপ প্রবেশ করতে দেয়, কিন্তু বাইরে বের হতে দেয় না। আগত তাপ প্রতিনিয়ত গ্রীনহাউজের দেয়ালে বাধাপ্রাপ্ত হয়ে প্রতিফলিত হয়। এছাড়া অভ্যন্তরের উদ্ভিদ থেকেও কিছু পরিমাণ তাপ বিকীরিত হয়; তবে সূর্য-তাপের তুলনায় এর পরিমাণ নগন্য। এছাড়া চারিদিক আবদ্ধ থাকায় বায়ুপ্রবাহ থাকে না বলে তাপ গ্রীনহাউজ থেকে বেরিয়ে যেতে পারে না। ফলে গ্রীনহাউসের ভেতরটা বাইরের তুলনায় যথেষ্ট উত্তপ্ত থাকে। শীতপ্রধান দেশের জলবায়ু গ্রীষ্মমণ্ডলীয় অঞ্চলের গাছপালা ও শাকসবজি জন্মানোর উপযোগী নয়। তাই সেসব দেশে শীতকালেও গ্রীনহাউজে কৃত্রিমভাবে উষ্ণ পরিবেশে শাকসবজি ও বিভিন্ন ফুলের চাষ করা হয়।
আবার অনেকসময় গ্রীনহাউসে অতিরিক্ত তাপের সৃষ্টি হতে পারে যা গাছপালার জন্য বিপজ্জ্নক। এছাড়া আবদ্ধ অবস্থায় জলীয়বাষ্পের পরিমাণ বেড়ে গেলে উদ্ভিদের শ্বসন ও প্রস্বেদনের হার কমে যায়, ফলে উদ্ভিদের বৃদ্ধি থমকে যায়। এ অসুবিধার কথা মাথায় রেখে গ্রীনহাউসের ছাদে একাধিক জানালার ব্যবস্থা করা হয় যাতে অতিরিক্ত তাপ ও জলীয় বাষ্প বেরিয়ে যেতে পারে।
গ্রীনহাউস মূলত দুই ধরনের: কাচের ও প্লাস্টিকের। প্লাস্টিক গ্রীনহাউস পলিইথিলিন (পলিথিন), পলিকার্বনেট অথবা পিএমএমএ অ্যাক্রিলিক গ্লাস দিয়ে তৈরি হয়। বাণিজ্যিক গ্রীনহাউসগুলো কাচ দিয়ে বানানো হয় এবং এগুলো আধুনিক প্রযুক্তি দিয়ে সজ্জিত।
ই-বাণিজ্য

ইলেকট্রনিক কমার্স বা ই-কমার্স বা ই-বাণিজ্য একটি বাণিজ্য ক্ষেত্র যেখানে কোনো ইলেকট্রনিক সিস্টেম (ইন্টারনেট বা অন্য কোন কম্পিউটার নেটওয়ার্ক) এর মাধ্যমে পণ্য বা সেবা ক্রয়/ বিক্রয় হয়ে থাকে।
আধুনিক ইলেকট্রনিক কমার্স সাধারণত ওয়ার্ল্ড ওয়াইড ওয়েব এর মাধ্যমে বাণিজ্য কাজ পরিচালনা করে। এছাড়াও মোবাইল কমার্স, ইলেকট্রনিক ফান্ড ট্রান্সফার ও অন্যান্য আরো কিছু মাধ্যম ব্যবহৃত হয়।
ব্যবসা-থেকে-ব্যবসা ইলেকট্রনিক কমার্স সম্পাদিত হয় একাধিক ব্যবসা প্রতিষ্ঠানের মধ্যে। ৮০ শতাংশের (৮০%) মত ইলেকট্রনিক কমার্স ব্যবসা-থেকে-ব্যবসা প্রকার এর অন্তর্ভুক্ত।
ব্যবসা-থেকে-সরকার ইলেকট্রনিক কমার্স সম্পাদিত হয় ব্যবসা প্রতিষ্ঠান ও রাষ্ট্রীয় খাতের মধ্যে। এটি সাধারনত ব্যবহৃত হয়ে থাকে রাষ্ট্রীয় কেনা/বেচা, লাইসেন্স সংক্রান্ত কার্যাবলী, কর প্রদান ইত্যাদি ক্ষেত্রে।
গ্রাহক-থেকে-গ্রাহক ইলেকট্রনিক কমার্স সম্পাদিত হয় একাধিক ব্যক্তি ও গ্রাহকের মধ্যে। ইলেকট্রনিক বাজার ও অনলাইন নিলাম এর মাধ্যমে সাধারণত এই ধরনের বাণিজ্য সম্পাদিত হয়।
মোবাইল কমার্স ইলেকট্রনিক কমার্স সম্পাদিত হয় তারবিহীন প্রযুক্তি যেমন মোবাইল হ্যান্ডসেট বা পারসোনাল ডিজিটাল অ্যাসিস্টেন্ট (PDA) এর মাধ্যমে। তারবিহীন যন্ত্রের মাধ্যমে তথ্য আদান-প্রদানের গতি ও নিরাপত্তা বৃদ্ধির সাথে সাথে এই ধরনের বাণিজ্য জনপ্রিয়তা লাভ করছে।
কখনো সরসরি জনগনের কাছ থেকে সরকার বিভিন্ন সেবার বিনিময় ফি বা কর নিয়ে থাকে। যখন এর মাঝে কোন মাধ্যমৈ থাকেনা তখন এটা গ্রাহক থেকে সরকার পক্রিয়া বলে বিবেচিত হয়। ডিজিটাল গভর্নেন্স-এর আওতার এ ধরনের সেবা ক্রমশ বৃদ্ধি পাচ্ছে।
অনলাইন গ্রোসাররা মুদি দোকান যা ব্যক্তিগত ব্যবসা তাকে অনলাইনে মুদি ও মুদি পণ্য ক্রয়ের অনুমতি দেয়। সংস্থাগুলি তখন ভোক্তাদের কাছে অর্ডার সরবরাহ করে।
তথ্য প্রযুক্তি আইন, ২০০০ এর মাধ্যমে ভারতে ই-বাণিজ্যের নিয়ন্ত্রণ করা হয়।
বিক্রেতার জন্যঃ
মধ্যবর্তী মাধ্যমঃ
গ্রাহকের জন্যঃ
সরকারিভাবেঃ
অর্থনীতিবীদদের মতে, যেহেতু ইলেকট্রনিক কমার্স গ্রাহকদের বিভিন্ন পণ্য সহজে খুঁজে পাওয়া এবং তুলনামূলক বিশ্লেষণের একটি ক্ষেত্র তৈরি করে দিয়েছে, তাই এটি প্রতিযোগিতামূলক বাজার তৈরীতে উল্লেখযোগ্য ভূমিকা পালন করছে। বাংলাদেশের ই কমার্স বাজার বর্তমানে ১৬০০ কোটি টাকার বেশি।
ওজোনস্তর ক্ষয়

ওজোনস্তর ক্ষয় দুটি স্বতন্ত্র কিন্তু সম্পর্কযুক্ত ঘটনা যা ১৯৭০ এর দশক থেকেই পরিলক্ষিত হচ্ছে। পৃথিবীর স্ট্রাটোমণ্ডলের ওজোনস্তর আয়তনে প্রতি দশকে ৪% হ্রাস পাচ্ছে এবং এর বেশিরভাগ অংশই ঘটছে পৃথিবীর মেরু অঞ্চলের স্ট্রাটোমণ্ডল মন্ডলে। এই সাম্প্রতিক ঘটনাটি ওজোনস্তর ছিদ্র বলা হয়ে থাকে।
এই ঘটনাটি ওজোনস্তরের ওজোন অণুর হ্যালোজেন দ্বারা প্রভাবকীয় ক্ষয়ের ফলে হয়ে থাকে।
এই হ্যালোজেন অণুর মূল উৎস হল মানবসৃষ্ট হ্যালোকার্বণ হিমায়ন পদার্থের সালোক বিভাজন। যেমনঃ ক্লোরোফ্লুরোকার্বন, ফ্রেয়ন, হ্যালোয়াঅ্যালকেন ইত্যাদি। ভূপৃষ্ঠ থেকে নির্গমনের পর এই সকল যৌগ স্ট্র্যাটোমণ্ডলে গিয়ে পৌছে।
এই ঘটনাটি পৃথিবীর বায়ুমণ্ডলে হ্যালোজেন যৌগের বৃদ্ধির ফলে ঘটে থাকে। CFC (ক্লোরোফ্লুরোকার্বনস) এবং অন্যান্য ক্ষয়কারী অন্যান্য যৌগসমূহকে ওজোনস্তর ক্ষয়কারী যৌগ" (ODS"') হিসেবে অভিহিত করা হয়ে থাকে। ওজোনস্তর ক্ষতিকর অতিবেগুনী রশ্মি যেমন UVB তরঙ্গ (২৮০–৩১৫ nm) পৃথিবীর বায়ুমন্ডলে প্রবেশে বাধা প্রদান করে। পরিলক্ষিত ওজোনক্ষয় বিশ্বে ব্যপক উদ্বেগ সৃষ্টি করেছে যার ফলে মন্ট্রিয়াল চুক্তি গৃহীত হয়েছে, যার ফলে ক্লোরোফ্লুরোকার্বনস, হ্যালোজেন এবং অন্যান্য ওজোনস্তর ক্ষয়কারী রাসায়নিক উৎপাদন নিষিদ্ধ করা হয়েছে।
বিভিন্ন গবেষণার তথ্যানুযায়ী ধারণা করা হয় যে, ওজোনস্তরের ক্ষয়ের ফলে যে অতিবেগুনী রশ্মি পৃথিবীতে প্রবেশ করে তা ত্বকের ক্যানসার, ছানি, উদ্ভিদজগতের ক্ষতি, প্ল্যাঙ্কটন হ্রাস, সমুদ্রের জীবের হ্রাস ইত্যাদির সমস্যার কারণ হতে পারে।
পাগলু ২

পাগলু ২ ২০১২ সালের টলিউডের একটি চলচ্চিত্র। সুজিত মন্ডল পরিচালিত এই ছবিতে মুখ্য ভূমিকায় আছে দেব ও কোয়েল মল্লিক। এই ছবিটি ২০১১ সালে মুক্তিপ্রাপ্ত সুপারহিট চলচ্চিত্র "পাগলু"র সিকুয়েল। তবে তা কাহিনিগত দিক থেকে নয়, শুধু নাম ও অভিনয়ের দিক দিয়ে। এই চলচ্চিত্রের একটি বড় অংশ দুবাইয়ে ধারণ করা হয়েছে। প্রথম সপ্তাহে বক্স অফিস অনুযায়ী ছবিটি ৩.৫ কোটি টাকা আয় করে। ২০১১ সালের তেলুগু চলচ্চিত্র "কান্দিরেগা"র পুনঃনির্মাণ। তেলুগু ছবিটি সন্তোষ শ্রীনিবাস পরিচালনা করেন এবং রাম পথিনেনি ও হানসিকা মোটওয়ানি অভিনয় করেন।
"দেব" (দেব) একজন মাধ্যমিক বিদ্যালয় থেকে ছিটকে পড়া সুদর্শন গ্রাম্য ছেলে। সে বিয়ে করতে চায়। কিন্তু যে মেয়েকে সে প্রথমে বিয়ে করতে চায়, সে "দেব"কে বিয়ে করতে অস্বীকার করে, কারণ "দেব" কলেজপাস নয়। "দেব" তখন কলেজে পড়তে কলকাতায় যায়। ট্রেনে যাবার পথে সে একটি মেয়েকে বাঁচায়, যাকে কিছু ছেলে টিজ করছিল। সে কলকাতার একটি কলেজে ভর্তি হয় এবং নাটকীয়ভাবে "রিয়া"র (কোয়েল মল্লিক) সাথে দেখা হয়। "দেব", "রিয়া"র প্রেমে পড়ে যায়। ঐ শহরের গুন্ডা "রুদ্র"ও (টোটা রায় চৌধুরী) "রিয়া"কে ভালবাসে এবং বিয়ে করতে চায়। যে "রিয়া"র কাছে আসে, তাকেই "রুদ্র" মারে। কিন্তু "দেব" কৌশল করে "রিয়া"র কাছে যাবার অনুমতি আদায় করে। এরই এক পর্যায়ে "রিয়া"কে অপহরণ করে দুবাই নিয়ে যাওয়া হয়। "দুবাই কেষ্ট" (রজতাভ দত্ত) এই কাজটি করে, কারণ তার মেয়ে (রিমঝিম মিত্র) ট্রেনে "দেব"কে মারতে দেখে তার প্রেমে পড়ে যায় এবং মেয়ের জন্যই "দেব" যাকে ভালবাসে তাকে অপহরণ করা হয়। কারণ তাহলে "দেব" দুবাই আসতে বাধ্য হবে। কিন্তু "দেব" বুদ্ধি করে সব সমস্যার সমাধান করে।
জিৎ গাঙ্গুলী এই চলচ্চিত্রের সংগীত পরিচালনা করেন। গানগুলো অত্যন্ত জনপ্রিয় হয় , বিশেষত "খুদা জানে" গানটি।
ইলেক্ট্রনিক তহবিল স্থানান্তর

ইলেক্ট্রনিক তহবিল স্থানান্তর বা ইলেক্ট্রনিক ফান্ড ট্রান্সফার হল কম্পিউটার ভিত্তিক সিস্টেমের মাধ্যমে এক বা একাধিক আর্থিক প্রতিষ্ঠানের একাধিক হিসাবের মধ্যে অর্থ স্থানান্তর বা বিনিময় করা।
ইলেক্ট্রনিক তহবিল স্থানান্তর শব্দটি নিম্নোক্ত বিষয়গুলো সম্পর্কে ধারণা দেয়ঃ
ইলেক্ট্রনিক তহবিল স্থানান্তরের সাথে এটি অঙ্গাঙ্গিকভাবে জড়িত। এর জন্য ব্যবহৃত হয় একটি ক্লিয়ারিং হাউস বা নিকাশ ঘর। নিম্নে একটি স্বয়ংক্রিয় নিকাশ ঘরের কর্মপদ্ধতি বর্ণনা হলো :
আর্থিক প্রতিবেদন

কোনো প্রতিষ্ঠানের নির্দিষ্ট হিসাবকাল শেষে যে সমস্ত বিবরণী প্রস্তুত করা হয় তাকে আর্থিক প্রতিবেদন বলা হয়। আর্থিক প্রতিবেদন একটি প্রতিষ্ঠানের দৈনন্দিন আর্থিক কার্যকলাপের প্রথাগত নতিভুক্তির একটি সারসংক্ষেপ যা থেকে এর ব্যাবহারকারীরা প্রতিষ্ঠান সম্পর্কে সঠিক ধারণা পেতে পারে। যৌথ মূলধনি ব্যবসায় লাভলোকসান আবণ্টন হিসাব, উদ্বৃত্তপত্র ও তহবিল প্রবাহ বিবরণ প্রস্তুত করা হয় যা আর্থিক প্রতিবেদনের অংশ।
আর্থিক বিবরণীর মূলত তিনটি অংশ রয়েছে যেগুলো হলঃ
যৌথ মূলধনি ব্যবসা বা পাবলিক লিমিটেড কোম্পানির আর্থিক প্রতিবেদন একটি জটিল হয়ে থাকে যেখানে আরও দুই ধরনের প্রতিবেদনের উপস্থিতি লক্ষ করা যায়। সেগুলো হলঃ
ব্যবসায়ে আর্থিক প্রতিবেদনগুলি বিভিন্ন প্রকার ব্যক্তি বা প্রতিষ্ঠান স্বার্থযুক্ত থাকে। এই স্বার্থযুক্ত ব্যক্তিগণ তাদের প্রয়োজন অনুযায়ী এই প্রতিবেদনগুলি ব্যবহার করেন। এছাড়াও আর্থিক প্রতিবেদন আরও অনেক কাজে ব্যবহৃত হয় যেমন-
সাধারণত সরকারি আর্থিক প্রতিবেদন পাবলিক লিমিটেড কোম্পানি, অলাভজনক প্রতিষ্ঠান কিংবা ব্যবসার আর্থিক প্রতিবেদন থেকে অনেক আলাদা হয়ে থাকে। সরকারি প্রতিবেদন সচরাচর হিসাব বিজ্ঞাম পদ্ধতি কিংবা বকেয়া ভিত্তিক হিসাব বিজ্ঞান পদ্ধতিতে তৈরী হয়ে পারে। সরকারি হিসাবে সাধারণত দ্বৈত ফলাফল ধারণা কিংবা চলতি ব্যবসায় ধারণা অনুপস্থিত থাকে।
শর্ট সার্কিট

শর্ট সার্কিট () যা কেবল শর্ট বা s/c হিসেবেও অভিহিত করা হয়ে থাকে বলতে এমন একটি তড়িত বর্তনী বুঝানো হয় যা একটি সংযোগ তারে অনিচ্ছাকৃতভাবেই অস্বাভাবিক তড়িৎ প্রবাহিত হতে দেয়, কারণ এক্ষেত্রে তড়িৎকে কোন প্রায় কোন রোধই (বা খুব কম রোধ) অতিক্রম করতে হয়। শর্ট সার্কিটের মধ্য দিয়ে অত্যধিক তড়িৎ প্রবাহিত হতে পারে ফলে তাপ বা তড়িতের ফুলকি সৃষ্টি করতে পারে। শর্ট সার্কিটের বিপরীত বিষয় হল "ওপেন সার্কিট" বা খোলা বর্তনী, যেখানে বর্তনীর দুটি বিন্দুর মাধে কোন প্রকার রোধই থাকে না। সাধারনভাবে অনেকেই সত্যিকার কারণ না জেনে যে কোন ধরনের বৈদ্যুতিক ত্রুটিকে ঢালাওভাবে শর্ট সার্কিট বলে আখ্যায়িত করে থাকেন।
শর্ট সার্কিটের ক্ষেত্রে যেহেতু সংযোগবর্তনীর রোধ শূন্য বা খুব কম থাকে তাই বর্তনীর মধ্য দিয়ে অত্যধিক পরিমাণ তড়িৎ প্রবাহিত হয়ে থাকে। কারণের ওহমের সূত্রানুযায়ী I=V/R . তাই তাত্ত্বিকভাবে R এর মান যত ক্ষুদ্র হতে থাকে I এর মান তত বৃদ্ধি পেতে থাকে। R=0 হলে I এর মান অসীম হয়।অর্থাৎ তাত্ত্বিকভাবে শর্ট সার্কিটের মধ্য দিয়ে অসীম পরিমাণ তড়িৎ প্রবাহিত হয়।
বিভিন্ন বৈদ্যুতিক মেশিনের (যেমনঃ ট্রান্সফরমার) ডিজাইন, রেটিং, ভোল্টেজ রেগুলেশন ইত্যাদি কাজের জন্য শর্ট সার্কিট পরীক্ষা করা হয়ে থাকে। এছাড়া যন্ত্রের এসবের তূল্য বর্তনী নির্নয়ের কাজেও শর্ট সার্কিট পরীক্ষার প্রয়োজন হয়ে থাকে। 
শর্ট সার্কিট প্রক্রিয়া ব্যবহার করে আর্ক ওয়েল্ডিং করা হয়ে থাকে। 
শর্ট সার্কিটের মধ্য দিয়ে অতিরিক্ত তড়িৎ প্রবাহিত হয়, এর ফলে উত্তাপ, বিদ্যুতের ফুলকি ইত্যাদি সৃষ্টি হয়। বর্তনীতে নিরাপত্তা ফিউজ, সার্কিট ব্রেকার ইতাদি না থাকলে ঐ বর্তনীতে অধিক উত্তাপের ফলে আগুন ধরে যেতে পারে। যা ঘর বাড়ি বা কারখানায় ছড়িয়ে দুর্ঘটনা ঘটাতে পারে। ঝড় বাদলের সময় গাছের ঢালপালা কিংবা উড়ন্ত পাখি বা বাদুর বৈদ্যুতিক পরিবহন বা বিতরন তারে ফেইজ শর্ট বা লাইন শর্ট করতে পারে যার কারণে প্রচন্ড শব্দ, ফুলকি বা অগ্নিকাণ্ড ঘটাতে পারে যা বিদ্যুৎ বিতরন ব্যবস্থার ক্ষতিগ্রস্ত করে।
বাসা বাড়িতে সাধারনত নিম্নমানের তড়িৎ যন্ত্রপাতি বা ত্রুটিপূর্ন সংযোগ তার বা তারের অন্তরকের ক্ষতি ইত্যাদি বিভিন্ন কারণে শর্ট সার্কিট হয়ে থাকে।
শর্ট সার্কিটের কারণে প্রায়শই ঘরবাড়িতে অগ্নিকাণ্ডের ঘটনা ঘটতে দেখা যায়।
ফিরিঙ্গি কালীবাড়ি

শ্রীশ্রীসিদ্ধেশ্বরী কালীমন্দির বা ফিরিঙ্গি কালীবাড়ি হল কলকাতার বউবাজার অঞ্চলে অবস্থিত একটি প্রাচীন কালী মন্দির। এটি স্থানীয় বিপিন বিহারী গাঙ্গুলি স্ট্রিটে অবস্থিত। স্থানীয় জনশ্রুতি অনুযায়ী, মন্দিরটি ৫০০ বছরের পুরনো। অ্যান্টনি ফিরিঙ্গি এই মন্দিরে আসতেন বলে এই মন্দিরটি ফিরিঙ্গি কালীবাড়ি নামে পরিচিত হয়।
ফিরিঙ্গি কালীবাড়িতে প্রতিষ্ঠিত কালীমূর্তিটি "শ্রীশ্রীসিদ্ধেশ্বরী কালীমাতা ঠাকুরানি" নামে পূজিত হয়। মন্দিরের দেখাশোনা করতেন বিধবা প্রমীলাদেবী। পর্তুগিজ-বংশোদ্ভুত কবিয়াল অ্যান্টনি ফিরিঙ্গি হিন্দুধর্মের প্রতি অনুরক্ত হয়ে এই মন্দিরে যাতায়াত করতেন। তাঁর সঙ্গেই প্রণয়ে আবদ্ধ হন অ্যান্টনি সাহেব। পরে লোকমুখে এই মন্দিরের কালীমূর্তিটির নাম হয় "ফিরিঙ্গি কালী" এবং মন্দিরটি "ফিরিঙ্গি কালীবাড়ি" নামে পরিচিত হয়।
কলকাতায় আগে ভাগীরথী নদী এবং ভাগীরথী নদী থেকে তৈরি কিছু খাল দিয়ে পরিবেষ্টিত অরণ্যসঙ্কুল অঞ্চল ছিলো। সেখানেই পাতার ছাউনিতে শিব ও শীতলার মন্দির প্রতিষ্ঠিত হয়। পরে ১৪৩৭ খ্রিস্টাব্দে ভাগীরথী নদীর অদূরে একটি শ্মশানের মধ্যে মাটির কালীমূর্তি প্রতিষ্ঠা করা হয়। মন্দিরের তখনও প্রতিষ্ঠা হয়নি। ফিরিঙ্গি কালীবাড়ির সঠিক প্রতিষ্ঠাকাল জানা যায় না। মন্দিরের সামনের দেওয়াল ফলকে লেখা আছে, "ওঁ শ্রীশ্রীসিদ্ধেশ্বরী কালীমাতা ঠাকুরাণী/ স্থাপিত ৯০৫ সাল, ফিরিঙ্গী কালী মন্দির"। এর থেকে অনুমান করা হয়, মন্দিরটি ৯০৫ বঙ্গাব্দে স্থাপিত হয়েছিল। মন্দিরটি প্রথমে ছিল শিব মন্দির। ১৮২০ খ্রিস্টাব্দ থেকে ১৮৮০ খ্রিস্টাব্দ পর্যন্ত শ্রীমন্ত পণ্ডিত এই মন্দিরের প্রধান পুরোহিত ছিলেন। তিনি নিঃসন্তান হওয়ায় ১৮৮০ সালে "পোলবার বন্দ্যোপাধ্যায়" পরিবারের শশিভূষণ বন্দ্যোপাধ্যায়কে ৬০ টাকায় দেবোত্তর সম্পত্তি হিসেবে মন্দিরটি বিক্রি করে দেন। বন্দ্যোপাধ্যায় পরিবার এখনও মন্দিরের সেবায়েত।
ফিরিঙ্গি কালীবাড়ি একটি চাঁদনি স্থাপত্যের মন্দির। এই মন্দিরের কালীমূর্তিটি মাটির তৈরি। এটি প্রায় সাড়ে পাঁচ ফুট লম্বা সবসনা ত্রিনয়না মূর্তি। কালীমূর্তি ছাড়াও মন্দিরে আছে শীতলা, মনসা, দুর্গা, শিব ও নারায়ণের মূর্তি। মন্দিরে প্রতি অমাবস্যায় কালীপূজা ও প্রতি পূর্ণিমায় সত্যনারায়ণ পূজা হয়।
মজ্ঝিমনিকায়

মজ্ঝিম নিকায় (পালি: मज्झिम निकाय) থেরবাদ বৌদ্ধ ধর্মের পালি ভাষায় রচিত তিপিটকের সুত্ত পিটক অংশের পাঁচটি নিকায়ের মধ্যে দ্বিতীয়।
এই নিকায়ে গৌতম বুদ্ধ ও তার প্রধান শিষ্য কথিত ১৫২টি কথোপকথন বর্ণিত আছে।। এই গ্রন্থটি সংস্কৃত ভাষায় রচিত বিভিন্ন প্রাচীন বৌদ্ধ ধর্মগ্রন্থগুলিতে মধ্যম আগমের অনুরূপ, যদিও মধ্যম আগমে ১৫২টি সূত্রের পরিবর্তে ২২২টি সূত্র বর্তমান। চীনা ভাষায় ঝোং আহানজিং (中阿含經) নামক গ্রন্থের এই নিকায়ের পূর্ণ অনুবাদ পাওয়া যায়।
মহাপরিনিব্বাণ সুত্ত

মহাপরিনিব্বাণ সুত্ত থেরবাদ বৌদ্ধ ধর্মের পালি ভাষায় রচিত ত্রিপিটকের সূত্র পিটক অংশের দীর্ঘ নিকায়ের ষোড়শ সূত্র।
মহাপরিনিব্বাণ সুত্তে বুদ্ধের মৃত্যুর পূর্বে শেষ কয়েকটি মাস, নির্বাণ ও অন্তিম সংস্কারের বর্ণনা রয়েছে।
খোকাবাবু

খোকাবাবু ২০১২ সালের শঙ্কর আইয়া পরিচালিত একটি ভারতীয় বাংলা অ্যাকশন কমেডি চলচ্চিত্র। ছবিতে প্রধান চরিত্রে অভিনয় করেছেন দেব, শুভশ্রী গাঙ্গুলী, ফেরদৌস এবং লাবণী সরকার । এটি ২০০৭ সালের তেলুগু চলচ্চিত্র "ধী"র পুনঃনির্মাণ।
এই চলচ্চিত্রটি "আবীর রায়"/"খোকা"/"খোকাবাবু" (দেব) একজন বুদ্ধিমান ছেলে। সে "শঙ্কর দাস" (ফেরদৌস আহমেদ) নামক এক ডনের কাছে অ্যাকাউন্ট্যান্ট হিসেবে চাকরি নেয়। সে তার সিনিয়র "খাঁরা বসু"র (শুভাশিষ মুখোপাধ্যায়) কাছ থেকে সব শিখে নেয়। "খোকা" কাজ সহজ করবার জন্য বিভিন্ন আধুনিক ব্যবস্থা করে। এমনকি কর কর্মকর্তার হাত থেকেও বাঁচায়। এদিকে সে "শঙ্কর"-এর বোন "পূজা"র (শুভশ্রী গাঙ্গুলী) প্রেমে পড়ে যায়। যে "পূজা"র দিকে তাকায় "শঙ্কর" তাকে ভয়ানক শাস্তি দেয়। এদিকে "পূজা"ও "খোকা"কে ভালবেসে ফেলে। তারা গোপনে বিয়ে করে। "খোকা" জানতে পারে "বাল্লু" (আশীষ বিদ্যার্থী) সর্বদা চেষ্টা করে "পূজা"কে মারতে। কারণ তাহলে বোনকে হারিয়ে "শঙ্কর" কষ্ট পাবে। তখনও "শঙ্কর" তাদের ভালবাসার কথা জানত না। কিন্তু পরে জানতে পারে।
একপর্যায়ে "বাল্লু" "পূজা"কে অপহরণ করে। "বাল্লু" কি "পূজা"কে মেরে ফেলবে? নাকি "খোকা" তাকে বাঁচাবে?
এই চলচ্চিত্রের সংগীত পরিচালনা করেন ঋষি চন্দ এবং "খোকা ৪২০" গানটি স্যাভি গুপ্ত।
"খোকাবাবু" ১৫ মিলিয়ন রুপি এর সংগীত থেকে আয় করে এবং ১০০ মিলিয়ন রুপি এর স্বত্ব বিক্রি থেকে পায়। এরপর চলচ্চিত্রটি প্রথম দিনে ৪০ মিলিয়ন রুপি আয় করে। চলচ্চিত্রটি খুবই জনপ্রিয় হয় এবং মাত্র ১০০ দিনেই ৩৫০ মিলিয়ন রুপি আয় করে।
"খোকাবাবু" সর্বত্রই ভাল মতামত পায়। গোমোলো.কম ৩/৫ নাম্বার দিয়ে বলেছে দর্শকেরা "খোকাবাবু" দেখেই মোটেই অখুশি হবেন না, এতে সব প্রয়োজনীয় মশলাই রয়েছে। সুভম ভট্টাচার্য, টলিউড চলচ্চিত্রের তথ্যানুযায়ী একে ৭/১০ নাম্বার দিয়ে বলা হয়েছে, এটা সম্পূর্ণই বিনোদনধর্মী এবং আমরা সবাই এই চলচ্চিত্র দেখে বিরক্য হব না। বার্প (baarp) ৪/৫ নাম্বার দিয়ে বলেছে, এটা দেখার জন্য খুবই ভাল চলচ্চিত্র, পয়সা উসুল, সুন্দর কমেডি, ভাল গান, সুন্দর দৃশ্যায়ন। দ্য টাইমস অফ ইন্ডিয়া ও ৪/৫ নাম্বার দিয়েছে।
অঙ্গুত্তরনিকায়

অঙ্গুত্তর নিকায় থেরবাদ বৌদ্ধ ধর্মের পালি ভাষায় রচিত ত্রিপিটকের সুত্ত পিটক অংশের পাঁচটি নিকায়ের মধ্যে চতুর্থ।
অঙ্গুত্তর নিকায় গৌতম বুদ্ধ ও তার শিষ্যদের মধ্যে কয়েক হাজার কথোপকথন নিয়ে রচিত। এটি এগারোটি নিপাতা বা গ্রন্থে বিভক্ত। এই নিকায় সংস্কৃত ভাষায় রচিত বিভিন্ন প্রাচীন বৌদ্ধ ধর্মগ্রন্থগুলিতে একোত্তর আগমের অনুরূপ। চীনা ভাষায় জেংয়ি আহানজিং (增一阿含經) নামক গ্রন্থের এই নিকায়ের পূর্ণ অনুবাদ পাওয়া গেলেও পালি ভাষায় রচিত নিকায়টির সাথে এর বিস্তর পার্থক্য লক্ষ্য করা যায়।
সংযুত্তনিকায়

সংযুত্ত নিকায় থেরবাদ বৌদ্ধ ধর্মের পালি ভাষায় রচিত তিপিটকের সুত্ত পিটক অংশের পাঁচটি নিকায়ের মধ্যে তৃতীয়।
সংযুত্ত নিকায়ের মোট সূত্রের সংখ্যা সম্বন্ধে নিশ্চিত রূপে বলা যায় না। পালি টেক্সট সোসাইটির মতে এই সংখ্যা, ২৮৮৯, অপরদিকে রুপার্ট গেথিনের মতে ৬৬৯৬। তিনি বর্মী ভাষায় নিকায়ে ২৮৫৪ এবং সিংহলী ভাষায় নিকায়ে ৭৬৫৬ সংখ্যক সূত্রের উল্লেখ করেছেন। সূত্রগুলি পাঁচটি বগ্গ বা বিভাগে বিভক্ত। প্রতিটি বিভাগ আবার সংযুত্ত বা অধ্যায়ে বিভক্ত। এই পাঁচটি বগ্গ বা বিভাগ হল সগথ বগ্গ (সংযুত্ত ১-১১), নিদান বগ্গ (সংযুত্ত ১২-২১), খন্ধ বগ্গ (সংযুত্ত ২২-৩৪), সলয়াতন বগ্গ (সংযুত্ত ৩৫-৪৪) এবং মহা বগ্গ (সংযুত্ত ৪৫-৫৬)।
এই নিকায় সংস্কৃত ভাষায় রচিত বিভিন্ন প্রাচীন বৌদ্ধ ধর্মগ্রন্থগুলিতে সংযুক্ত আগমের অনুরূপ। চীনা ভাষায় ঝা আহানজিং (雜阿含經) নামক গ্রন্থের এই নিকায়ের পূর্ণ অনুবাদ পাওয়া যায়।
নিল ওয়াগনার

নিল ওয়াগনার (; জন্ম: ১৩ মার্চ, ১৯৮৬) দক্ষিণ আফ্রিকার ট্রান্সভাল প্রদেশের প্রিটোরিয়ায় জন্মগ্রহণকারী নিউজিল্যান্ডীয় ক্রিকেটার। বর্তমানে তিনি নিউজিল্যান্ড জাতীয় ক্রিকেট দলের পক্ষে টেস্ট ক্রিকেটে প্রতিনিধিত্ব করছেন। বামহাতি ব্যাটসম্যান ও বামহাতি মিডিয়াম ফাস্ট বোলার হিসেবে খেলার মাঠে নেমে থাকেন।
আফ্রিকানাস হোয়ের সিউনস্কুলে অধ্যয়নকালীন উচ্চ বিদ্যালয়ের প্রথম একাদশে অংশ নেন। ২০০৯ সালে নিউজিল্যান্ডের সেরা উদীয়মান খেলোয়াড় হিসেবে সতীর্থ পিটার ফুলটনের পার্শ্বে অবস্থান করেছেন। একসময় তিনি নর্দার্নস ক্রিকেট দলের হয়ে খেলতেন। এছাড়াও, ওতাগো ক্রিকেট দলের হয়ে খেলছেন তিনি।
একাডেমি দলের পক্ষে জিম্বাবুয়ে ও বাংলাদেশ সফর করেন। ঐ দেশগুলোয় তিনি টেস্ট খেলায় দ্বাদশ ব্যক্তির ভূমিকায় অবতীর্ণ হন। এরপর ২০১৩ বাংলাদেশ সফরে শের-ই-বাংলা ক্রিকেট স্টেডিয়ামে অনুষ্ঠিত টেস্টে অংশগ্রহণ করেন। খেলায় তিনি ৫ উইকেট লাভ করেন।
৬ এপ্রিল, ২০১১ তারিখে ওয়েলিংটন ক্রিকেট দলের বিপক্ষে ডাবল হ্যাট্রিক করার গৌরব অর্জন করেন। তিনি একে-একে তার প্রথম চার বলে স্টুয়ার্ট রোডস, জো অস্টিন-স্মেলি, [[জিতেন প্যাটেল]] এবং ইলি তুগাগাকে দলীয় ৭০তম ওভার ও নিজস্ব ১৪শ ওভারে আউট করেন। একই ওভারের ষষ্ঠ বলে [[মার্ক গিলেস্পি|মার্ক গিলেস্পিকে]] আউট করে পঞ্চম [[উইকেট]] লাভ করেন যা [[List of first-class cricket records#Hat-tricks|বিশ্বে প্রথম]]। ইনিংসে বোলিং বিশ্লেষণ ছিল ৬/৩৬ যা তার নিজস্ব সেরা বোলিং।
[[বিষয়শ্রেণী:১৯৮৬-এ জন্ম]]
[[বিষয়শ্রেণী:জীবিত ব্যক্তি]]
[[বিষয়শ্রেণী:ওতাগোর ক্রিকেটার]]
[[বিষয়শ্রেণী:নিউজিল্যান্ডীয় ক্রিকেটার]]
[[বিষয়শ্রেণী:নিউজিল্যান্ডের টেস্ট ক্রিকেটার]]
[[বিষয়শ্রেণী:নর্দার্নসের ক্রিকেটার]]
[[বিষয়শ্রেণী:নিউজিল্যান্ডে অভিবাসনকারী দক্ষিণ আফ্রিকান]]
[[বিষয়শ্রেণী:প্রিটোরিয়া থেকে আগত ক্রিকেটার‎]]
[[বিষয়শ্রেণী:নর্দাম্পটনশায়ারের ক্রিকেটার]]
[[বিষয়শ্রেণী:নর্দার্ন ডিস্ট্রিক্টসের ক্রিকেটার]]
[[বিষয়শ্রেণী:ল্যাঙ্কাশায়ারের ক্রিকেটার]]
[[বিষয়শ্রেণী:এসেক্সের ক্রিকেটার]]
[[বিষয়শ্রেণী:দক্ষিণ আফ্রিকান ক্রিকেটার]]
[[বিষয়শ্রেণী:নিউজিল্যান্ডের নাগরিকীকৃত নাগরিক]]
ব্রেন্ডন আইচ

ব্রেন্ডন আইচ () (জন্ম: ১৯৬১) একজন মার্কিন প্রজুক্তিবিদ ও কম্পিউটার প্রোগ্রামার। আইচ জাভাস্ক্রিপ্ট নামক স্ক্রিপ্টিং ল্যাঙ্গুয়েজের জনক হিসেবে সুপরিচিত। ব্রেন্ডন মজিলা কর্পোরেশনের প্রধান নির্বাহী কর্মকর্তা (সিইও) হিসেবে কর্মরত থেকে ৩ এপ্রিল সিইও এবং মজিলা ফাউন্ডেশন পরিচালনা পর্ষদ থেকে পদত্যাগ করেন। 
ব্রেন্ডন আইচ সান্টা ক্লারা বিশ্ববিদ্যালয় থেকে গণিত ও কম্পিউটার বিজ্ঞানে স্নাতক ডিগ্রী লাভ করেন। ১৯৮৫ সালে তিনি ইউনিভার্সিটি অফ ইলিনয়েস এট আর্বানা শ্যাম্পেইন থেকে স্নাতকোত্তর ডিগ্রী নেনে।
আইচ তার কর্মজীবন শুরু করেন সিলিকন গ্রাফিক্সের মাধ্যমে। সিলিকন গ্রাফিক্সে একাদিক্রমে ৭ বছর অপারেটিং সিস্টেম ও নেটওয়ার্ক কোড নিয়ে কাজ করেন। সিলিকন গ্রাফিক্সের ছাড়ার পর ব্রেন্ডান মাইক্রোইউনিটি সিস্টেমস ইঞ্জিনিয়ারিং ইঙ্ক ৫ বছর কাজ করেন। মাইক্রোইউনিটিতে তিনি ডিজিটাল সিগন্যাল প্রসেসিং ও মাইক্রো কার্নেল নিয়ে কাজ করেন। এছাড়াও ব্রেন্ডান প্রথম মিপস (মাইক্রোপ্রসেসর উইদাউট ইন্টারলকড পাইপলাইন স্টেজেস) আর ৪০০০ নিয়ে কাজ করেন।
১৯৯৫ সালে ব্রেন্ডান নেটস্কেপ কমিউনিকেশন কর্পোরেশনে তার কর্মজীবন শুরু করেন। কথা ছিল ব্রেন্ডান নেটস্কেপ ন্যাভিগেটরের জন্য স্কিম নামক প্রোগ্রামিং ভাষা নিয়ে কাজ করবেন কিন্তু পরবর্তীতে তাকে সম্পূর্ণ একটি নতুন প্রোগ্রামিং ভাষা তৈরি করার দায়িত্ব দেয়া হয়। কিছুদিনের মধ্যেই ব্রেন্ডান জাভা প্রোগ্রামিং ভাষার সাথে সাযুজ্য রেখে জাভাস্ক্রিপ্ট নামক একটি নতুন প্রোগ্রামিং ভাষা তৈরি করেন ও তা নেটস্কেপ ন্যাভিগেটর ২.০ বেটা নামক ওয়েব ব্রাউজারে সংযোজন করা হয়। তবে প্রথম তৈরি করা জাভাস্ক্রিপ্টের নাম রাখা হয়েছিলো মোচা। ১৯৯৫ সালের সেপ্টেম্বর মাসে মোচার নাম পরিবর্তন করে রাখা হয় লাইভস্ক্রিপ্ট। লাইভস্ক্রিপ্টের মাত্র কয়েকদিন পরই নাম বদল করে রাখা হয় জাভাস্ক্রিপ্ট। আইচ জাভাস্ক্রিপ্ট নিয়ে তার গবেষণা ও সংস্কার অব্যাহত রাখেন। জাভাস্ক্রিপ্ট নিয়ে কাজ করার সময়ই তিনি স্পাইডারমাংকি নামক জাভাস্ক্রিপ্ট ইঞ্জিন তৈরি করেন যা বর্তমানে মোজিলা ফাউন্ডেশনের তত্ত্বাবধানে রয়েছে।
অ্যাসিড নিক্ষেপ

অ্যাসিড নিক্ষেপ হলো কোনো ব্যক্তিকে উদ্দেশ্য করে অ্যাসিড বা এই জাতীয় ক্ষতিকর দাহ্য পদার্থ ছুড়ে মারা। এসিড নিক্ষেপের শিকার হয়ে কেউ কেউ মৃত্যু পর্যন্ত বরণ করেন।
বহুবিধ কারণে অ্যাসিড নিক্ষেপের ঘটনা ঘটে থাকে; তার মধ্যে রয়েছে:
বিশ্বব্যপী এই ধরনের সহিংস ঘটনা প্রচুর ঘটছে। কেবলমাত্র দক্ষিণ এশিয়ার মতো পশ্চাৎপদ অঞ্চলই নয়, ইংল্যান্ডের মতো আধুনিক দেশেও এর প্রকোপ রয়েছে। ২০১২ সালে বাংলাদেশে মোট ১৪৫ জনকে অ্যাসিড নিক্ষেপ করা হয়।
দুঃখ সমুদয়

দুঃখ সমুদয় বা দুঃখের কারণ বৌদ্ধ ধর্মের চতুরার্য সত্যের দ্বিতীয় সত্য।
চতুরার্য সত্যের দ্বিতীয় সত্য হল দুঃখ সমুদয় বা দুঃখের কারণ। গৌতম বুদ্ধ দুঃখের হেতু বা কারণ হিসেবে তৃষ্ণা বা আসক্তিকে উল্লেখ করেছেন। অবিদ্যার কারণে বিশ্বের সকল প্রকারের ইন্দ্রিয়প্রিয় বস্তু বা বিষয়ের ওপর চিন্তা ও সম্বন্ধ স্থাপনে তৃষ্ণার জন্ম দেয়। এই তৃষ্ণা তিন প্রকার:
অভিধর্ম পিটক গ্রন্থে দুঃখের কারণ হিসেবে অবিদ্যাকে বোঝানো হয়েছে। চতুরার্য সত্যের অর্থ ও তাৎপর্যকে না জানা ও নিজেকে ও বাস্তবকে না বোঝাকে অবিদ্যা বলা হয়ে থাকে। অবিদ্যার কারণে ক্লেশের উদ্ভব হয়ে থাকে। এই সূত্রে দুঃখের মূল কারণ রূপে ত্রিবিষের উল্লেখ করা যায়। এই তিনটি বিষ হল: অবিদ্যা বা মোহ, রাগ এবং দ্বেষ।
বঙ্গভূষণ

বঙ্গভূষণ হল পশ্চিমবঙ্গ সরকারের দেওয়া একটি অসামরিক রাষ্ট্রীয় সম্মাননা। বিভিন্ন শাখার বিশিষ্ট ব্যক্তিত্বদের জাতির প্রতি তাদের অবদানের স্বীকৃতি স্বরূপ এই পুরস্কার দেওয়া হয়।
তথ্য ও যোগাযোগ প্রযুক্তি

তথ্য ও যোগাযোগ প্রযুক্তি বা আইসিটি সাধারণভাবে তথ্য প্রযুক্তির সমার্থক শব্দ হিসেবে ব্যবহৃত হয়। প্রকৃতপক্ষে তথ্য ও যোগাযোগ প্রযুক্তি এক ধরনের একীভূত যোগাযোগ ব্যবস্থা এবং টেলিযোগাযোগ, কম্পিউটার নেটওয়ার্ক ও তৎসম্পর্কিত এন্টারপ্রাইজ সফটওয়্যার, মিডলওয়্যার তথ্য সংরক্ষণ, অডিও-ভিডিও সিস্টেম ইত্যাদির সমন্বয়ে গঠিত এমন এক ধরনের ব্যবস্থা যার মাধ্যমে একজন ব্যবহারকারী খুব সহজে তথ্য গ্রহণ, সংরক্ষণ, সঞ্চালন ও বিশ্লেষণ করতে পারেন। প্রযুক্তিতে আইসিটি শব্দটির ব্যবহার শুরু করে একাডেমিক গবেষকরা ১৯৮০ সালের দিকে। কিন্তু শব্দটি জনপ্রিয়তা লাভ করে ১৯৯৭ সাল থেকে। স্টিভেনসন ১৯৯৭ সালে যুক্তরাজ্য সরকারকে দেওয়া এক প্রতিবেদনে এই শব্দটি উল্লেখ করেন, যা পরবর্তীতে ২০০০ সালে যুক্তরাজ্যের নতুন জাতীয় পাঠ্যপুস্তকে সংযোজন করা হয়।
বর্তমান সময়ে তথ্য ও যোগাযোগ প্রযুক্তি দ্বারা একক তার বা একক লিঙ্ক সিস্টেমের মাধ্যমে টেলিফোন, অডিও-ভিজুয়াল ও কম্পিউটার নেটওয়ার্কের সমন্বয় প্রযুক্তিকে প্রকাশ করা হয়। পূর্বে এই কাজগুলো শুধুমাত্র কম্পিউটার ব্যবহার করে করা হলেও বর্তমানে মোবাইল ও বিভিন্ন স্মার্ট ডিভাইস ব্যবহার করে আইসিটির কাজ করা হয়। একক লিঙ্ক সিস্টেমের মাধ্যমে টেলিফোন, অডিও-ভিজুয়াল ও কম্পিউটার নেটওয়ার্কের সমন্বয়ের ফলে বিশাল অঙ্কের অর্থনৈতিক খরচ কমে গিয়েছে।
আইসিটি ডেভেলপমেন্ট ইন্ডেক্স বিশ্বব্যাপী আইসিটি ব্যবহার ও আইসিটি তে অংশগ্রহণ তুলনা ও বিন্যাস করে।
বর্তমান সময়ে বিশ্বব্যাপী আইসিটি তে খরচের মূল্য নির্ধারন করা হয়েছে ৩.৫ ট্রিলিয়ন ইউ.এস ডলার এবং প্রতি বছর তা ৫% হারে বৃদ্ধি পাচ্ছে। প্রতি ১৫ বছরে এই খরচের মূল্য দ্বিগুণ হচ্ছে।
আইসিটির বিভিন্ন ক্ষেত্রে মোট বাজেট ব্যবহারের শতাংশ নিম্নরূপঃ
জেমস হেটফিল্ড

জেমস "অ্যালান" হেটফিল্ড () আমেরিকান থ্রাশ মেটাল ব্যান্ড মেটালিকার সহ-প্রতিষ্ঠাতা, রিদম গিটারিস্ট এবং ভোকালিস্ট। তার জন্ম মার্কিন যুক্তরাষ্ট্রের ক্যালিফোর্নিয়াতে ১৯৬৩ সালে। ১৯৮১ সালে ড্রামার লারস উলরিচ যখন স্থানীয় একটি পত্রিকায় একজন গিটারিস্ট চেয়ে বিজ্ঞাপন দেন তখন হেটফিল্ড তাতে সাড়া দেন এবং এভাবেই মেটালিকা ব্যান্ড গঠন করেন। ২০০৯ সালে Joel McIver's book অনুসারে হেটফিল্ড বিশ্বের শ্রেষ্ঠ ১০০ মেটাল গিটারিষ্টের মধ্যে ৮ম স্থান পান এবং বিশ্বের সর্বশ্রেষ্ঠ ১০০ মেটাল ভোকালিষ্টদের মধ্যে ২৪তম স্থান পান Hit Parader এর তালিকায়। তিনি নয়বার গ্র্যামি এ্যাওয়ার্ড লাভ করেন।
জেমস হেটফিল্ড জার্মান, ইংরেজি, আইরিশ ও স্কটিশ বংশদ্ভুত। তিনি ১৯৮১ সালে Orange County's Brea Olinda High School থেকে স্নাতক সম্পন্ন করেন। তার বাবা ভার্জিল ছিলেন ট্রাক চালক এবং তার মা সিনথিয়া ছিলেন অপেরা গায়িকা। হেটফিল্ডের বয়স যখন ১৬ বছর তখন তার মা মারা যান এবং হেটফিল্ড তার ভাই ডেভিড এর কাছে চলে আসেন। ১৯৮১ সালে হেটফিল্ডের সাথে ড্রামার লারস আলরিক এর পরিচয় হয়। তারপর তারা মেটালিকা ব্যান্ড গঠন করেন।
মেটালিকা
পাগলু

পাগলু ২০১১ সালে মুক্তিপ্রাপ্ত টলিউডের একটি চলচ্চিত্র। রাজীব কুমার বিশ্বাস পরিচালিত এই চলচ্চিত্রে মুখ্য ভূমিকায় অভিনয় করেছেন দেব, কোয়েল মল্লিক, রজতাভ দত্ত প্রমুখ। দেব-কোয়েল জুটির বিখ্যাত চলচ্চিত্র "বলো না তুমি আমার"-এর গান "লে পাগলু ডান্স" গান থেকেই "পাগলু" নামটা নেয়া হয়েছে। তেলুগু চলচ্চিত্র "দেবাদাসু"র পুনঃনির্মাণ "পাগলু"। স্টার জলসায় যেদিন চলচ্চিত্রটি প্রথম দেখানো হয়, এটি ১২.২৫ টিআরপি লাভ করে, যা দ্বিতীয় সর্বোচ্চ (প্রথম "বাইশে শ্রাবণ")। এমনকি "থ্রি ইডিয়টস"-এর টিআরপিকেও এই চলচ্চিত্র ছাপিয়ে যায়। ২০১৩ সালে দেবের "রংবাজ" মুক্তির আগ পর্যন্ত এই ছবি প্রথম দিনে সর্বাধিক টাকা আয় করে। শ্রী ভেঙ্কটেশ ফিল্মসের প্রধান বন্টক দেবাশীষ সরকার বলেন, ""পাগলু" প্রথম সপ্তাহে ১৬৬টি থিয়েটারে মুক্তি পায়, কিন্তু দ্বিতীয় সপ্তাহে এই সংখ্যা বেড়ে ১৬৯-এ দাঁড়ায়।" ২০১১ সালের জুন, ১৩ (সোমবার) পর্যন্ত এটি ম্যাটিনি শো হতেই ৫ কোটি টাকা আয় করে।
"পাগলু" বা "দেব" (দেব) একজন অনাথ ছেলে। সে আমেরিকা থেকে 'প্রিন্সটন কলেজ' এ পড়তে আসা "রিমি"র (কোয়েল মল্লিক) প্রেমে পড়ে যায়। "দেব" তার প্রতিদ্বন্দী "রনি"কে হারিয়ে "রিমি"র মন জয় করে নেয়। সব জানতে পেরে "রিমির বাবা" (রজতাভ দত্ত) ভারতে এসে চালাকি করে "রিমি"কে আমেরিকায় নিয়ে যায়। "রিমির বাবা" আমেরিকার একজন সিনেটর।
"দেব"কে ভিসা দেয়া না হলেও "দেব" আন্দোলন ও র‍্যালি করে ভিসা আদায় করে। ওর প্রতিদ্বন্দী "রনি"কে মোকাবেলা করে সে আমেরিকায় যায়। আমেরিকায় গিয়ে সে অত্যন্ত বুদ্ধিমত্তার সাথে তার এক বান্ধবীর (আমেরিকায় গিয়ে পরিচয় হয়) সহায়তায় "রিমি"কে ফেরত আনে। সাথে সাথে "রিমির বাবা"কে চ্যালেঞ্জ ছুঁড়ে দিয়ে আসে। চ্যালেঞ্জটি হল "রিমির বাবা" "রিমির" এক হাতের মধ্যে আসলে "দেব" "রিমি"কে ফেরত দিয়ে দেবে। এক পর্যায়ে তারা ধরা পড়ে যায়। পড়ে "দেব" "রিমি"কে উদ্ধার করতে পারলেও চ্যালেঞ্জে হেরে যাওয়াতে "রিমি"কে ফেরত দিয়ে যায়। "রিমির বাবা" নিজের ভুল বুঝতে পারে এবং আবারও "রিমি"কে নিয়ে ভারতে এসে "দেব"-এর কাছে মেয়েকে তুলে দেন
এছাড়াও আরো অনেকে।
এই চলচ্চিত্রের সংগীত পরিচালনা করেছেন জিৎ গাঙ্গুলী। এতে মোট ৬টি গান রয়েছে।
নগদ প্রবাহ বিবরণী

নগদপ্রবাহ বিবরণী এক প্রকার হিসাব প্রতিবেদন যাতে কোন ব্যবসায় প্রতিষ্ঠানে নগদ অর্থের অন্তর- ও বহির-প্রবাহ প্রদর্শন করা হয়ে থাকে। 
এটি আয় বিবরণী এবং উদ্বৃত্তপত্রের হিসাবে অর্থের আগমন ও বহির্গমন ও কীভাবে হয়েছে এবং প্রতিষ্ঠানে বর্তমানে তারল্যের অবস্থা প্রকাশ করে। একটি প্রতিষ্ঠান লাভজনক হলেও নগদ অর্থের অভাবে এর চলতি দেনা, আয়কর ও লভ্যাংশ প্রদান করতে সমর্থ নাও থাকতে পারে কিংবা লোকসানে পরিচালিত হওয়া সত্বেও তারল্যের প্রাচুর্য থাকতে পারে। অর্থের আগমন, বহির্গমন কিংবা চলতি দেনা নগদে পরিশোধ করার ক্ষমতা নির্ধারনের একমাত্র পদ্ধতি হল নগদ প্রবাহ বিবরণী। যৌথ মূলধনি ব্যবসা বা পাবলিক লিমিটেড কোম্পানিতে সাধারণত আন্তর্জাতিক হিসাবমান ৭ অনুযায়ী নগদ প্রবাহ বিবরণী প্রস্তুত করা হয়।
নগদ প্রবাহ বিবরণীর ব্যবহারকারীরা আরও বেশ কয়েকটি কারণে একে গুরুত্ব প্রদান করে থাকেন। যেমন:
উদ্বৃত্তপত্র একটি প্রতিষ্ঠানের সম্পদ ও দেনার একটি সমন্বিত চিত্র তুলে ধরে, অপরদিকে একটি নির্দিষ্ট সময়সীমার মধ্যে প্রতিষ্ঠান দৈনন্দিন লেনদেনে লাভজনক অবস্থানে রয়েছে কি না তার পরিচায়ক। উক্ত দুটি আর্থিক প্রতিবেদন বকেয়া ভিত্তিক হিসাববিজ্ঞানের একটি অংশ যার থেকে প্রতিষ্ঠানের অর্থনৈতীক কর্মকাণ্ডের অতীত ও ভবিষ্যৎ সম্পর্কে কিছুটা আঁচ করা গেলেও বর্তমান সক্ষতা খুব অল্পই ধারণা পাওয়া যায়। নগদ প্রবাহ বিবরণীতে শুধুমাত্র নগদ ও নগদ সমতুল্য সম্পদের আগমন ও বহির্গমন নির্দেশিত থাকে এবং নগদ লেনদেন হয়নি এমন লেনদেনসমূহ হিসাবের বাইরে থাকে। এতে প্রতিষ্ঠানের তারল্য ও চলতি সম্পদ ও চলতি দেনা প্রবাহের ধারণা পেতে সুবিধা হয়।
নগদ প্রবাহ বিবরণীর আরও কিছু উদ্দেশ্য হল:
নগদ প্রবাহ বিবরনী প্রণয়নের জন্য ২টি পদ্ধতি বিদ্যমান। তা হলঃ 
নগদ প্রবাহ বিবরণী একটি উপযোগী আর্থিক বিশ্লেষণ। নগদ প্রবাহ বিবরণী থেকে আগের বছরের তুলনায় বর্তমান বছরে একটি বাণিজ্যিক প্রতিষ্ঠানের আর্থিক স্বাস্থ্য অনুধাবন করা যায়। কাগজে-কলমে বিক্রয় ও মুনাফা বৃদ্ধি পেলেও যদি প্রতিষ্ঠানের নগদ প্রবাহ হ্রাস পায় তবে পরিচালনার অর্থ যোগান দেয়া কঠিন হয়ে পড়ে। কাঁচামাল ক্রয় ও শ্রমিকদের বেতন দেয়ার জন্য নগদ অর্থের ঘাটতি হলে উৎপাদন ও সরবরাহ বিঘ্নিত হয়ে পড়ে। তাই বিক্রয় এবং মুনাফা বৃদ্ধির সঙ্গে সঙ্গে নগদ প্রবাহ বৃদিধর ওপরও নজর রাখা উচিৎ।
জর্জ মাইকেল

জর্জ মাইকেল একজন ইংরেজ পপ গায়ক, সুরকার, গীতিকার, রেকর্ড প্রযোজক এবং সমাজ সেবক ছিলেন। হোয়াম! ব্যান্ডের গায়ক থাকাকালীন সময়ে আশির দশকে তিনি খ্যাতি অর্জন করেন। ২০১০ সাল পর্যন্ত সারাবিশ্বে তার আ্যালবামের কপি ১০০ মিলিয়নের অধিক বিক্রি হয়েছে, যা তাকে বিশ্বের সবচেয়ে সফল শিল্পীদের একজন করে তোলে। "বিলবোর্ড হট ১০০ টপ অল-টাইম আর্টিস্টস" এর মতে জর্জ মাইকেল সর্বকালের সর্বশ্রেষ্ট ১০০ শিল্পীর মধ্যে ৪০তম। মাইকেল তার ৩০ বছরের সঙ্গীত জীবনে অনেক এ্যাওয়ার্ড লাভ করেন, তিনি গ্র্যামি এ্যাওয়ার্ডের জন্য ৮ বার মনোনীত হন এবং দুইবার জিতে নেন।
তার অন্যতম বিখ্যত গান "কেয়ারলেস হুইসপার" ১৯৮৪ সালে হোয়াম! ব্যান্ডের গায়ক থাকাকালীন সময়ে প্রকাশিত হয়। ১৭ বছর বয়সে তিনি এই গানটি তার বন্ধু অ্যান্ড্র রিজলির সাথে মিলে লিখেছিলেন। ১৯৮৪ সালে প্রকাশিত এই গানটি সারা বিশ্বে ৬০ মিলিয়নেরও বেশি কপি বিক্রি হয় এবং ২৫টি দেশে টপ চার্টের ১ নাম্বারে চলে আসে। ১৯৮৪ সালে তার আরেকটি জনপ্রিয় গান "লাস্ট ক্রিসমাস" প্রকাশ করেন, এটি ব্রিটেনের সর্বাধিক বিক্রিত গান, যেটি কখনও টপ চার্টের ১ নম্বরে পৌঁছুতে পারেনি। একই বছরে দুর্ভিক্ষ পীড়িত আফ্রিকার সাহায্য গঠিত ব্যান্ড "এইড"-এর সঙ্গে "ডু দে নো ইটস ক্রিসমাস"’ গানটিতে অংশ নেন মাইকেল। এটি বড়দিনের মৌসুমের এক নম্বর গান হিসেবে টপচার্টে অনেকদিন অবস্থান করে।
১৯৮১ সালে জর্জ মাইকেল তার বন্ধু অ্যান্ড্র– রিজলির সাথে হোয়াম! গঠন করেছিলেন। হোয়ামের মাধ্যমে গায়ক হিসেবে নিজের ক্যারিয়ার শুরু করেন। ১৯৮৬ সালে "হোয়াম!" ভেঙে যাবার পর মাইকেল সলো ক্যারিয়ার শুরু করেন, এবং একক ক্যারিয়ারেও পান জনপ্রিয়তা।
১৯৮৭ সালে বের হওয়া তার প্রথম একক আ্যালবাম ফেইথ বিশ্বজুড়ে ২০ মিলিয়নেরও অধিক কপি বিক্রি হয়।
জর্জ মাইকেল তার শৈশবের অধিকাংশ সময় কাটান নর্থ ওয়েষ্ট লন্ডনের কিংসব্যারিতে, যেখানে তার তার বাবা মা বাড়ি কিনে চলে আসেন তার জন্মের কিছুদিন পরেই। এবং মাইকেল কিংসব্যারি হাই স্কুলে ভর্তি হন। এরপর তিনি কৈশরে তার পরিবারের সাথে রেডলেট, হার্টফোর্ডশায়ারে চলে আসেন এবং এখানেই তার সঙ্গীত জগতের বন্ধু আ্যন্ড্রু রিজেলির সাথে প্রথম সাক্ষাৎ হয়। মাইকেল সঙ্গীত ব্যবসার সাথে যুক্ত হন যখন তিনি ডিজে পার্টিতে কাজ শুরু করেন।
জর্জ মাইকেল জন্ম গ্রহণ করেন নর্থ লন্ডনের ইস্ট ফিঞ্চলিতে। তার বাবা কাইরিয়াকস পানাইয়াতো সাইপ্রাসে বেড়ে ওঠা গ্রিক বংশোদ্ভূত এক রেস্টুরেন্ট ব্যবসায়ী। পঞ্চাশের দশকে তার বাবা পরিবারসহ যুক্তরাজ্যে অভিবাসী হন এবং নিজের আগের নাম বদলে জ্যাক পানোস নাম স্থির করেন। তার মা লেসলি অ্যাঙ্গন্ড (১৯৩৭-১৯৯৭) একজন ইংরেজ নতর্কী ছিলেন।
গ্রিক বংশদ্ভুত জর্জ মাইকেলের প্রকৃত নাম ছিলো জিওরগোস কিরিয়াকোস পানাইয়োতু। কিন্তু তিনি পেশাগতভাবে জর্জ মাইকেল নামেই পরিচিত। ২০০৩ সালে যুক্তরাষ্ট্রের সাথে মিলে যুক্তরাজ্যের ইরাক অভিযানের দৃঢ় সমালোচনা করেছিলেন জর্জ মাইকেল। এর আগের বছর বিষয়টি নিয়ে "শুট দ্য ডগ" নামের একটি একক আ্যালবাম প্রকাশ করেন তিনি, যেখানে টনি ব্লেয়ার এবং জর্জ ডব্লিউ. বুশকে বিদ্রুপ করে একটি ভিডিও প্রকাশ করা হয়েছিল। আমৃত্যু নিজেকে একজন ‘বিটলস’ ভক্ত হিসেবে পরিচয় দিয়ে গেছেন জর্জ মাইকেল। ২০০০ সালে প্রায় ১৭ লাখ পাউন্ড দিয়ে জন লেননের ব্যবহৃত পিয়ানোটি নিলামে কিনেছিলেন তিনি। পরের বছর আবার সেটি দান করে দেন বিটলস জাদুঘরে। 
সানডে টাইমস রিচ লিস্ট ২০১৫ এ প্রকাশিত রির্পোট অনুসারে জর্জ মাইকেলের মোট সম্পদের পরিমাণ প্রায় £১০৫ মিলিয়ন পাউন্ড।
২০১৬ সালের ২৫ ডিসেম্বর বড়দিনের দিন জর্জ মাইকেল তার অক্সফোর্ডশায়ারের নিজ বাড়িতে হৃদরোগে আক্রান্ত হয়ে মারা যান।
নিমতলা মহাশ্মশান

নিমতলা মহাশ্মশান হল কলকাতার বিডন স্ট্রিট এলাকায় অবস্থিত একটি শ্মশানঘাট। এটি হুগলি নদীর তীরে অবস্থিত। ১৮৯১ সালের ২৯ জুলাই ঈশ্বরচন্দ্র বিদ্যাসাগরের দাহকার্য এখানে সম্পন্ন হয়েছিল। রবীন্দ্রনাথ ঠাকুরকে এই শ্মশানঘাটে দাহ করা হয়েছিল। তার সমাধিমন্দির এই শ্মশানের পাশেই অবস্থিত। বিশিষ্ট সাহিত্যিক মানিক বন্দ্যোপাধ্যায়কেও এই শ্মশানে দাহ করা হয়।
নিমতলা মহাশ্মশান নির্মিত হয়েছিল ১৮২৭ সালে। ২০১০ সালে ভারত সরকার এই শ্মশানঘাটের উন্নয়নের জন্য ১৪ কোটি টাকার একটি প্রকল্প ঘোষণা করেন। এই প্রকল্পে শ্মশান ও শ্মশানঘাট সংলগ্ন রবীন্দ্রনাথের সমাধিমন্দিরটির সৌন্দর্যায়ন ঘটানো হয়।
রুশ বিমানবাহিনী

রাশিয়ান বিমানবাহিনী হলো রাশিয়ান সশস্ত্র বাহিনীর একটি শাখা। এছাড়া রাশিয়ান নৌবাহিনীর নিজস্ব বিমান শাখা রয়েছে, যেটি রাশি্যান নেভাল অ্যাভিয়েশন নামে পরিচিত। সোভিয়েত ইউনিয়নের ভাঙনের পর সোভিয়েত বিমানবাহিনীর অংশ নিয়ে এটি গঠিত হয়। ১৯৯২ সালের ৭ মে বরিস ইয়েলতসিন কর্তৃক রাশিয়ান ফেডারেশনের প্রতিরক্ষা মন্ত্রণালয়ের গঠনের দিনটিকে রাশিয়ান বিমানবাহিনী গঠনের তারিখ হিসেবে গণ্য করা হয়।
পূর্বে এটি সোভিয়েত বিমানবাহিনী নামে পরিচিত ছিল। ১৯৯১ সালে সোভিয়েত পতনের পর রাশিয়ান বিমানবাহিনী নামে আত্মপ্রকাশ করে। 
!style="text-align: left; background: #aabccc;"|Aircraft
!style="text-align: left; background: #aabccc;"|Photo
!style="text-align: left; background: #aabccc;"|Origin
!style="text-align: left; background: #aabccc;"|Type
!style="text-align: left; background: #aabccc;"|Versions
!style="text-align: left; background: #aabccc;"|Numbers In Service
!style="text-align: left; background: #aabccc;"|Comments
!style="align: center; background: lavender;" colspan="7" | মাল্টিরোল ফাইটার
!style="align: center; background: lavender;" colspan="7" | আক্রমণাত্মক
!style="align: center; background: lavender;" colspan="7" | যুদ্ধ বিমান
! style="align: center; background: lavender;" colspan="7" | ইন্টারসেপ্টর
!style="align: center; background: lavender;" colspan="7" | বোমারু বিমান
! style="align: center; background: lavender;" colspan="7" | ট্রান্সপোর্ট Aircraft
! style="align: center; background: lavender;" colspan="7" | Special Aircraft
! style="align: center; background: lavender;" colspan="7" | প্রশিক্ষণ বিমান
! style="align: center; background: lavender;" colspan="7" | Helicopters
! style="align: center; background: lavender;" colspan="7" | আনম্যানড এয়ারবোর্ন ভেহিকলs
According to the instructions of the General Staff of the Armed Forces of September 1, 2011 the unmanned aircraft of the Air Force and the units using them moved to the Army. Therefore, the Army has overall control over the unmanned aircraft units.
! style="text-align: left; background: #aabccc;"|Aircraft
! style="text-align: left; background: #aabccc;"|Photo
! style="text-align: left; background: #aabccc;"|Origin
! style="text-align: left; background: #aabccc;"|Type
! style="text-align: left; background: #aabccc;"|Versions
! style="text-align: left; background: #aabccc;"|Numbers In Service
! style="text-align: left; background: #aabccc;"|Comments
! style="align: center; background: lavender;" colspan="7" |
ইয়ালমার ব্রান্তিং

কার্ল ইয়ালমার ব্রান্তিং (; ) (২৩ নভেম্বর, ১৮৬০- ২৪ ফেব্রুয়ারি, ১৯২৫) ছিলেন একজন সুয়েডীয় রাজনীতিবিদ। তিনি ১৯০৭-১৯২৫ মেয়াদকালে সুয়েডীয় সামাজিক গণতান্ত্রিক দলের নেতা এবং তিন মেয়াদে (১৯২০, ১৯২১-১৯২৩ এবং ১৯২৪-১৯২৫) প্রধানমন্ত্রী ছিলেন। ব্রান্তিং যখন ১৯২০ সালের সুইডেনের সাধারণ নির্বাচনে ক্ষমতায় আসেন, তিনিই ছিলেন সুইডেনের প্রথম সামাজিক গণতান্ত্রিক প্রধানমন্ত্রী। ১৯২১ সালে ব্রান্তিক আন্তঃ-সংসদীয় ঐক্যের সাধারণ সচিব নরওয়েজীয় ক্রিস্তিয়ান লু লঁজের সাথে একত্রে শান্তিতে নোবেল পুরস্কার লাভ করেন।
দ্বিতীয় আন্তর্জাতিকের অন্যতম সুবিধাবাদী পরিচালক। ১৮৮৭-১৯১৭ সালে ( মাঝে মাঝে ছেদসহ) পার্টির কেন্দ্রীয় মুখপত্র "Social-Demokraten" বা সমাজ গণতন্ত্র পত্রিকার সম্পাদক ছিলেন। ১৮৯৭-১৯২৫ সালে রাইখস্তাগের প্রতিনিধি। প্রথম সাম্রাজ্যবাদী বিশ্বযুদ্ধের সময় সোশ্যাল শভিনিস্ট। ১৯১৭ সালে নিলস এদেনের উদারনৈতিক সমাজতান্ত্রিক কোয়ালিশন সরকারে যোগ দেন, সোভিয়েত রাশিয়ার বিরুদ্ধে সামরিক হস্তক্ষেপ সমর্থন করেন।
ওজেন পোতিয়ে

ওজেন এদিন পোতিয়ে () (১৮১৬ - ৮ নভেম্বর, ১৮৮৭) ছিলেন ফরাসি সমাজতান্ত্রিক বিপ্লবী, কবি এবং পরিবহন কর্মী। পতিয়ে ১৮৭১ সালের মার্চে প্যারিস মিউনিসিপ্যাল কাউন্সিল বা পারী কমিউনের সদস্য নির্বাচিত হয়েছিলেন। কমিউনের সময়ে তিনি আন্তর্জাতিক কবিতাটি লিখেছিলেন যেটি আন্তর্জাতিক শ্রমিক সংস্থার সঙ্গীত হিসেবে শেষের বছরগুলোতে (১৮৭১-১৮৭৬)ব্যবহৃত হয়েছে, এবং সেই সঙ্গীতটি এখন পর্যন্ত অধিকাংশ সমাজতান্ত্রিক ও বামপন্থী আন্তর্জাতিক রাজনৈতিক সংগঠনসমূহের দ্বারা ব্যবহৃত হয়ে আসছে।
১৮১৬ সালে প্যারিসের এক গরিব পরিবারে জন্ম। সারা জীবন তিনি গরীবই ছিলেন, ধনী হবার দুঃস্বপ্ন তাড়িত হয়ে উচ্ছিষ্টভোজীদের পঙ্ক্তিতে গিয়ে দাঁড়াননি। প্যাকিং শ্রমিক হিসেবে এবং পরবর্তীকালে কাপড়ে নকশা এঁকে তিনি রুটি যোগাড় করতেন।
১৮৭১ সালে কমিউনে তিনি নির্বাচিত হয়েছিলেন ৩৬০০ ভোটের মধ্যে ৩৩৬২ ভোট পেয়ে। কমিউনের সকল কাজকর্মে তিনি অংশ নিয়েছিলেন। প্রায় ৯ বছর ইংল্যান্ডে ও আমেরিকায় প্রবাসজীবন কাটিয়ে তিনি স্বদেশে ফিরে আসেন ও ‘ওয়ার্কার্স পার্টি’তে যোগ দেন।
তাঁর কাব্যের প্রথম খণ্ড প্রকাশিত হয় ১৮৮৪ সালে ও দ্বিতীয় খণ্ড ১৮৮৭ সালে ‘বিপ্লবী সঙ্গীত’ নামে। ১৮৪০ সাল থেকে ফরাসীদের জীবনে যতো বড়ো বড়ো ঘটনা ঘটেছে সে সবের প্রতিধ্বনি উঠেছে তার তেজোদ্দীপ্ত সঙ্গীতে। যারা পশ্চাৎপদ ছিলো তাদের চেতনা জাগিয়ে তুলেছিলেন তিনি। আহ্বান জানিয়েছিলেন শ্রমিকদের ঐক্যবদ্ধ ও সংগঠিত হবার। তীব্র ভাষায় আক্রমণ করেছিলেন বুর্জোয়াদের ও ফরাসী সরকারকে।
ওজেন পতিয়ে প্যারিতে শেষ নিঃশ্বাস ত্যাগ করেন ১৮৮৭ সালের ৮ নভেম্বর। তাকে সমাহিত করা হয় শহীদ কমিউন যোদ্ধাদের সমাধিস্থলে। সমাধিস্থলের পথে তার শবযাত্রায় এক বিরাট জনতা লাল পতাকা হাতে অংশ নিয়েছিলো। জনতার হাত থেকে লাল পতাকা ছিনিয়ে নিতে পুলিশ বর্বর হামলা করেছিলো। সে বর্বরতার বিরুদ্ধে সবদিক থেকেই গর্জনধ্বনি উঠেছিলো- ‘পতিয়ে দীর্ঘজীবী হোক!’
লেনিন বলেছেন:
তিনি আরো বলেছেন:
‘আন্তর্জাতিক’ ছিলো এক দীর্ঘ কবিতা। তার অংশবিশেষ নিয়ে তৈরি করা হয় সঙ্গীত। সুর দিয়েছিলেন পিয়েরে দ্য গিটার। সারা দুনিয়ায় প্রায় সকল ভাষায় এই সঙ্গীত অনূদিত হয়েছে এবং গাওয়া হয় একই সুরে।
ভের্সেইলাইস কর্তৃক কমিউনার্ডদের রক্তাক্ত পরাজয়ের পনের বছর পরে, ওজেন পতিয়ে নিচের কবিতাটি তাদের বিপ্লবের উদ্দেশ্যে উৎসর্গ করেছিলেন।
আবদুর রব চৌধুরী

শহীদ আবদুর রব চৌধুরী (জন্ম: অজানা - মৃত্যু: ৫ ডিসেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
শহীদ আবদুর রব চৌধুরীর পৈতৃক বাড়ি নোয়াখালীর চাটখিল উপজেলার নোয়াখোলা গ্রামে। তিনি বিবাহিত ছিলেন। তার বাবার নাম আকরাম উদ্দিন চৌধুরী এবং মা আকরামজান বানু। তার স্ত্রীর নাম হোসনে আরা বেগম। তাঁদের তিন মেয়ে ও তিন ছেলে।
আবদুর রব চৌধুরী পাকিস্তান সেনাবাহিনীর ইএমই কোরে চাকরি করতেন। তার ইউনিটের অবস্থান ছিল সৈয়দপুর সেনানিবাসে। তার পদবি ছিল নায়েক। মার্চ মাসে ছুটিতে বাড়িতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে গিয়ে চতুর্থ ইস্ট বেঙ্গল রেজিমেন্টের সঙ্গে যোগ দেন। পরে ২ নম্বর সেক্টরের রাজনগর সাবসেক্টর এলাকায় যুদ্ধ করেন।
মুক্তিযুদ্ধের চূড়ান্ত পর্যায়ে ২১ নভেম্বর ফেনী জেলার বিলোনিয়ার বেশির ভাগ এলাকা মুক্ত হয়। আবদুর রব চৌধুরীসহ মুক্তিযোদ্ধারা অগ্রসর হন ফেনী অভিমুখে। তারা প্রথমে বিলোনিয়ার মুখ বরাবর বান্দুয়া-পাঠাননগরে অবস্থান নিয়ে ওই এলাকা ব্লক করেন। তাঁদের সঙ্গে মিত্রবাহিনীর জাঠ ও মারাঠা রেজিমেন্টের সেনারা ছিলেন। পাঠাননগর-বান্দুয়া ছিল সীমান্ত এলাকায় মিত্রবাহিনীর পরিকল্পনা ছিল সীমান্তে ট্যাংকসহ অন্যান্য ভারী সামরিক যানবাহনের সরব চলাচল ও সেনা সমাবেশের মাধ্যমে পাকিস্তান সেনাবাহিনীকে বিস্মিত করা। এতে করে তারা হকচকিত হয়ে পড়ে। মুক্তিযোদ্ধাদের সঙ্গে নিয়ে মিত্রবাহিনীর জাঠ রেজিমেন্টের সেনারা পশ্চিম সীমান্ত ও মারাঠা রেজিমেন্টের সেনারা পূর্ব সীমান্ত দিয়ে প্রবেশ করে। কিন্তু পাকিস্তান সেনাবাহিনী মিত্রবাহিনীর অবস্থান বুঝে ফেলে। তারা দ্রুতগতিতে ফেনীর উত্তরে বিলোনিয়ার মুখ বরাবর দ্বিতীয় প্রতিরক্ষা লাইন তৈরি করে। এ ছাড়া ছাগলনাইয়া-ফেনীর মাঝামাঝি ছিল পাকিস্তান সেনাবাহিনীর শক্ত আরেক প্রতিরক্ষা। বিভিন্ন স্থানে ছড়িয়ে ছিল পাকিস্তানি সেনাদের প্রতিরক্ষা অবস্থান। দুই পক্ষে গুলিবিনিময় এবং থেমে থেমে কয়েক দিন যুদ্ধ চলে। কখনো পাকিস্তানি সেনারা মুক্তিযোদ্ধা বা মিত্র বাহিনীর অবস্থানে ঝটিকা আক্রমণ চালায় আবার কখনো মুক্তিযোদ্ধা বা মিত্র বাহিনীর সেনারা। এরই ধারাবাহিকতায় ৪ ও ৫ ডিসেম্বর ওই এলাকায় তুমুল পাল্টাপাল্টি যুদ্ধ হয়। আবদুর রব চৌধুরী ছিলেন মুক্তিযোদ্ধাদের একটি উপদলের দলনেতা হিসেবে ৫ ডিসেম্বর সহযোদ্ধাদের নিয়ে পাকিস্তান সেনাবাহিনীর এক অবস্থানে আক্রমণ চালান। তখন সেখানে দুই পক্ষে তুমুল যুদ্ধ হয়। কয়েক ঘণ্টা ধরে যুদ্ধ চলে। যুদ্ধ চলাবস্থায় হঠাৎ আবদুর রব চৌধুরী গুলিবিদ্ধ হন। পাকিস্তান সেনাবাহিনীর ছোড়া একঝাঁক (ব্রাশফায়ার) গুলির পাঁচটি গুলি লাগে তার শরীরের বিভিন্ন স্থানে। আহত হয়েও আবদুর রব চৌধুরী দমে যাননি। প্রাথমিক চিকিৎসা নিয়ে যুদ্ধক্ষেত্রে থেকেই নেতৃত্ব দিতে থাকেন। সহযোদ্ধারা অণুরোধ করা সত্ত্বেও যুদ্ধক্ষেত্র ছেড়ে যাননি। কিন্তু একসময় অধিক রক্তক্ষরণে তিনি নেতিয়ে পড়েন। সহযোদ্ধারা তাকে দ্রুত পাঠিয়ে দেন চিকিৎসকের কাছে। কিন্তু পথেই নিভে যায় তার জীবনপ্রদীপ। আবদুর রব চৌধুরীকে সমাহিত করা হয় তার গ্রামের বাড়িতে। তার অন্তিম ইচ্ছা অনুযায়ী কয়েকজন সহযোদ্ধা মরদেহ গ্রামের বাড়িতে নিয়ে যান। সেখানে নেওয়ার পর তারা যথাযোগ্য মর্যাদায় মরদেহ সমাহিত করেন।
হটটিটি

হটটিটি (বৈজ্ঞানিক নাম: "Vanellus indicus") বা লাল-লতিকা হটটিটি Charadriidae (কারাড্রিডি) গোত্র বা পরিবারের অন্তর্গত "Vanellus" (ভেনেলাস) গণের অন্তর্ভুক্ত এক প্রজাতির পানিকাটা পাখি। এর বিশেষ বৈশিষ্ট্যসম্পন্ন ডাকের কারণে নাম হয়েছে হটটিটি। ইংরেজিতে এই ডাকের অনুকরণে এর নাম রাখা হয়েছে "ডিড-হি-ডু-ইট" পাখি। পাখিটি বাংলাদেশ, ভারত ছাড়াও দক্ষিণ, পশ্চিম ও দক্ষিণ-পূর্ব এশিয়ার বিভিন্ন দেশে দেখা যায়। জলাধারের আশেপাশে জোড়ায় জোড়ায় অথবা ছোট দলে এদের প্রায়ই চরে বেড়াতে দেখা যায়। অবশ্য শীতকালে এরা বিশাল দল গঠন করে ঘুরে বেড়ায়। হটটিটির বৈজ্ঞানিক নামের অর্থ "ভারতীয় টিটি" (লাতিন: "vannus" = টিটি , "indicus" = ভারতীয়)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৫২ লক্ষ ২০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
হট্টিটি পাখির খাদ্য তালিকা:- ছোট মাছ, ঘাসের উপরে থাকা ছোট ছোট পোকামাকড় কীটপতঙ্গ, ছোট ব্যাঙ ও ব্যাঙাচি, এবং কেঁচো, এদের খাবার
বড় ধলাকপাল রাজহাঁস

বড় ধলাকপাল রাজহাঁস (বৈজ্ঞানিক নাম: "Anser albifrons") বা সাদাকপাল রাজহাঁস Anatidae (অ্যানাটিডি) গোত্র বা পরিবারের অন্তর্গত "Anser" (আন্সের) গণের অন্তর্ভুক্ত এক প্রজাতির বড় আকারের রাজহাঁস। পাখিটি ইউরোপ ও উত্তর আমেরিকার আবাসিক পাখি হলেও শীতকালে বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে পরিযান করে। ১৯৯৩ সালে ঢাকা বিভাগের আরিচায় একবারমাত্র এই পাখিটি রেকর্ড করা হয়েছে। বড় ধলাকপাল রাজহাঁস বৈজ্ঞানিক নামের অর্থ "সাদাকপাল রাজহাঁস" (লাতিন: "anser" = রাজহাঁস, "albus" = সাদা, "frons" = কপাল)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ১৫ লক্ষ ৯০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
বড় ধলাকপাল রাজহাঁস আকারে ছোট ছোট ধলাকপাল রাজহাঁসের ("A. erythropus") সাথে ঘনিষ্ঠভাবে সম্পর্কিত। এই প্রজাতিটির ঠোঁটের উপরিভাগে একটি বিশেষ সাদা ছোপ থাকার কারণে এর এমন নাম হয়েছে। এছাড়া এর আরেকটি বিশেষ বৈশিষ্ট্য হল দেহতলে (বিশেষত পেটে) সাদার উপর অনিয়মিত কালো কালো দাগ। এ কারণে উত্তর আমেরিকায় এ প্রজাতিটিকে অনেকসময় "আঁশটেপেট" (Specklebelly) নামে ডাকা হয়।
পিয়ের দে গেটার

পিয়ের খ্রিষ্টান দে গেটার () (৮ই অক্টোবর, ১৮৪৮ - ২৬শে সেপ্টেম্বর, ১৯৩২) ছিলেন একজন বেলজীয় সমাজতন্ত্রী, যিনি পরবর্তীকালে সাম্যবাদী হয়েছিলেন। তিনি ছিলেন সুরকার ও গীতিকার এবং আন্তর্জাতিকের সুর দেয়ার জন্য বিখ্যাত ছিলেন।
দ্য গিটার বেলজিয়ামের জেন্টে জন্মেছিলেন। তার পিতামাতা ছিলেন মূলত ফ্রান্সের ফ্ল্যান্ডার্স অঞ্চলের অধিবাসী কিন্তু বেলজিয়ামের টেক্সটাইল কারখানায় কাজ করতে এসেছিলেন। যখন তার সাত বছর বয়স, পরিবারের ৫ সন্তানসহ, পিতামাতা ফ্রান্সে ফিরে আসেন এবং লিলিতে স্থায়ী হন। সেখানে তিনি সুতা তৈরিকারী হিসেবে কাজ শুরু করেন এবং শ্রমিকদের বিকেলবেলার ক্লাসে লেখাপড়া শেখেন। ষোল বছর বয়সে তিনি তিনি লিলি একাডেমিতে ভর্তি হন যেখানে ড্রয়িং ক্লাসে অংশ নেন যেটা তাকে কাঠখোদাই শিল্পী হিসেবে কাজ পেতে সহায়তা করে। এরপর তিনি সংগীত ক্লাসেও পড়াশোনা করেন এবং ফরাসী শ্রমিক দলের লিলি অঞ্চলের স্থানীয় নেতা গুস্তাভ দেলোরির সৃষ্ট শ্রমিকদের গায়কদল "La Lyre des Travailleurs"-এ যোগ দেন।
১৫ জুলাই ১৮৮৮ তারিখে গুস্তাভ দেলোরি তাকে কিছু গান লিখতে ও সুর দিতে অনুরোধ করেন। এই গানগুলোর ভিতরে ছিলো ইউজিন পতিয়ের লেখা ‘আন্তর্জাতিক’। সেটি ছিল এক দীর্ঘ কবিতা। তার অংশবিশেষ নিয়ে তৈরি করা হয় সংগীত। সারা দুনিয়ায় প্রায় সকল ভাষায় এই সংগীত অনূদিত হয়েছে এবং গাওয়া হয় একই সুরে।
নাকতা হাঁস

নাকতা হাঁস (বৈজ্ঞানিক নাম: "Sarkidiornis melanotos"), বোঁচা হাঁস বা শুধুই নাকতা Anatidae (অ্যানাটিডি) গোত্র বা পরিবারের অন্তর্গত "Sarkidiornis" (সার্কিডিওর্নিস) গণের অন্তর্ভুক্ত এক প্রজাতির বড় আকারের হাঁস। পাখিটি বাংলাদেশ, ভারত ছাড়াও দক্ষিণ আমেরিকা, আফ্রিকা এবং দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। নাকতা হাঁস বৈজ্ঞানিক নামের অর্থ "নাকওয়ালা কালোপিঠ" (গ্রিক: "sarx" = মাংসল উপাঙ্গ, "ornis" = পাখি, "melas" = কালো, "notos" = পিঠের)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ২ কোটি ৮২ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
নাকতা হাঁস একপ্রজাতিক, অর্থাৎ এটি "সার্কিডিওর্নিস" গণের একমাত্র প্রজাতি। অবশ্য কোন কোন পক্ষীবিদ বিলুপ্ত মরিশীয় চখাকে ("Alopochen mauritianus") ভুল করে "মরিশীয়া বোঁচা হাঁস" বলে অভিহিত করেন। এই ভুলটি ১৮৯৭ সালেই চিহ্নিত করা হয়েছিল, কিন্তু সাম্প্রতিক উৎসগুলোতে এ ভুলটির পরিমাণ এখনও যথেষ্ট প্রকট।
নওগাঁ কে.ডি. সরকারি উচ্চ বিদ্যালয়

নওগাঁ কে.ডি. সরকারি উচ্চ বিদ্যালয় বাংলাদেশের একটি ঐতিহ্যবাহী শিক্ষা প্রতিষ্ঠান যা নওগাঁ জেলায় অবস্থিত। ১৮৮৪ সালের ফেব্রুয়ারি মাসে এটি স্থাপিত হয়। এটি বাংলাদেশে স্থাপিত অন্যতম পুরনো বিদ্যালয়। বিগত কয়েক বছরের পাবলিক পরীক্ষাগুলোর ফলাফল অনুসারে এটি নওগাঁ জেলার শ্রেষ্ঠ এবং রাজশাহী বিভাগের অন্যতম শ্রেষ্ঠ বিদ্যালয়। এই বিদ্যালয়ে তৃতীয় শ্রেণী থেকে দশম শ্রেণী পর্যন্ত দুই শিফটে শিক্ষাদান করা হয়। নওগাঁ জেলায় একটি উচ্চ বিদ্যালয় প্রতিষ্ঠা করার উদ্যোগ সর্বপ্রথম গ্রহণ করেন বাবু কৃষ্ণধন বাগচী, যিনি নওগাঁর তত্‍কালীন ডেপুটি কমিশনার এবং গাঁজা সমবায় সমিতির সুপারভাইজার ছিলেন। তার প্রচেষ্টায় কিছু জমিদার, কৃষক এবং বিত্তশালী ব্যক্তিবর্গ অর্থ সহায়তা প্রদান করেন। এটি ছিল নওগাঁ জেলায় প্রতিষ্ঠিত প্রথম উচ্চ বিদ্যালয়।
উত্তরবঙ্গের অন্যতম শ্রেষ্ঠ মহকুমা শহর নওগাঁ। কৃষি সম্পদে সমৃদ্ধ ছিল বলেই বোধ হয় এই শহর জমিদার প্রধান স্থান হিসেবে খ্যাতি অর্জন করে। এ মহকুমার লোকদের মোটা ভাত কাপড়ের বিশেষ অভাব ছিলনা বলেই তারা লেখাপড়া শেখার তেমন তাগিদ অনুভব করেনি। স্থানীয় জমিদাররা তাদের সন্তানদের দেশে বিদেশে বড় বড় শহরে রেখে উচ্চ শিক্ষা লাভের ব্যবস্থা করেছিলেন। ফলে তারাও জনসাধারনের মধ্যে শিক্ষা বিস্তারে উদাসীন ছিলেন। এমনই এক পরিস্থিতির মধ্যে নওগাঁ মহকুমা শহরে ১৮৮৪ খ্রীস্টাব্দে একটি উচ্চ বিদ্যালয় স্থাপিত হয়। এটিই পরবর্তীকালে কে. ডি. উচ্চ বিদ্যালয় নামে পরিচিতি পায়। এটিই ছিল নওগাঁ মহকুমার প্রথম উচ্চ বিদ্যালয়। যদিও দুবলহাটিতে অবস্থিত রাজা হরনাথ উচ্চ বিদ্যালয়টি ছিল নওগাঁয় প্রতিষ্ঠিত প্রথম বিদ্যালয়।
নওগাঁয় এই বিদ্যালয় স্থাপনের প্রথম উদ্যোগ গ্রহণ করেন নওগাঁর তদানীন্তন ডেপুটি কালেক্টর ও গাঁজা সোসাইটির সুপার ভাইজার বাবু কৃষ্ণধন বাগচী। তার প্রচেষ্টায় সহযোগিতা করেন মহকুমার জমিদার, বিত্তশালী লোক ও কৃষকগন। সেসময় যাঁরা ১০০.০০ টাকা পর্যন্ত দান করেছেন তাদের নাম বিদ্যালয়ের মূল অফিস গৃহের দেয়ালে স্থাপিত পাথরের ফলকে লেখা রয়েছে। বিদ্যালয় প্রতিষ্ঠার পর এর নামকরণ নিয়ে বিতন্ডা দেখা দেয়। তবে এর নামকরণ করা হয় বাবু কৃষ্ণধন বাগচীর নামেই (K = Krishna & D = Dhwan)। পরবর্তিতে এই নামের কোন পরিবর্তন সাধন করা সম্ভব হয়নি।
১৯৬০ সালে দ্বিতীয় পঞ্চবার্ষিকী পরিকল্পনার অধীনে বিদ্যালয়টিকে একটি মালটি-লেটার্যাল স্কুল হিসেবে গড়ে তোলার জন্য সরকার ১২২০০০.০০ টাকা মঞ্জুর করে। ফলে নতুন ব্যবস্থানুযায়ী বিদ্যালয়ে বিজ্ঞান, মানবিক এবং কৃষি বিভাগের পড়াশোনা চালু হয়। ১৯৭০ খ্রীষ্টাব্দের ১ ফেব্রুয়ারি তারিখ থেকে কে. ডি. স্কুল সরকারি প্রতিষ্ঠানের মর্যাদা লাভ করে।
১৯৮৪ সালে নওগাঁ জেলা ঘোষণা হবার পর কেডি স্কুলকে জেলা স্কুল নামকরণের প্রস্তাব শিক্ষা মন্ত্রণালয় থেকে পাঠানো হয়। তখনকার কর্তৃপক্ষ আলোচনা করে অনেক ভেবে চিন্তে এ প্রস্তাবকে বিনয়ের সাথে ফিরিয়ে দেন। কারণ কেডি স্কুল জেলা স্কুলে পরিণত হলে বাবু কৃষ্ণ ধনের অবদান হারিয়ে যাবে চিরতরে। তাছাড়া যদি এ প্রস্তাব ফিরিয়ে দেয়া হয় তবে ন্ওগাঁ ইউনাইটেড স্কুল সরকারীকরণের মাধ্যমে জেলা স্কুলে রূপান্তরিত হবার সম্ভাবনা তৈরি হবে। এতে করে নওগাঁয় আরেকটি সরকারী স্কুল হবে। মূলত তখনকার কর্তৃপক্ষের সুবিবেচনাসুলভ সিদ্ধান্তের ফলেই কেডি স্কুল তার স্ব নামে বহাল থাকে।
রাজশাহী শিক্ষাবোর্ডের অধীনে অনুষ্ঠিত এস.এস.সি পরীক্ষায় নওগাঁ কে.ডি. সরকারি উচ্চ বিদ্যালয়ের ফলাফল,
শেকিন' স্টিভেন্স

শেকিন’ স্টিভেন্স (Shakin' Stevens) যিনি "শেকি" নামেও পরিচিত ১৯৪৮ সালে যুক্তরাজ্যের কার্ডিফ, ওয়েল্‌স্‌ এ জন্মগ্রহণ করেন। তিনি একজন প্লাটিনাম সেলিং আর্টিস্ট এবং আশির দশকে যুক্তরাজ্যের সবচেয়ে সফল একক শিল্পীদের মধ্যে একজন। ৬০ এর দশকে তিনি তার ক্যারিয়ার শুরু করেন। "বিকজ আই লাভ ইউ" গানটি তার অন্যতম একটি সেরা গান।
Shaky, The Epic Masters, Hits & More!, More
Because I Love You
Cry Just A Little Bit
জেড৮ জিএনডি ৫২৯৬

জেড৮ জিএনডি ৫২৯৬ () ২০১৩ খ্রিষ্টাব্দের অক্টোবর মাসে আবিষ্কৃত একটি ছায়াপথ। পৃথিবী থেকে ৩০০০ কোটি আলোক বর্ষ দূরে অবস্থিত এই ছায়াপথ এখনো পর্যন্ত আবিষ্কৃত দূরতম এবং প্রাচীনতম বলে ঘোষণা করা হয়েছে।
ছায়াপথ থেকে আগত আলোর সময়কাল হিসেব করতে গিয়ে দেখা গিয়েছে, যে আগত আলো ব্রহ্মান্ডের বর্তমান বয়সের মাত্র ৫ শতাংশ সময়কালে মহা বিস্ফোরণের ৭০ কোটি বছর পরের সময়কার। অর্থাৎ ১৩০০ কোটি বছর পূর্বে ঐ ছায়াপথ থেকে নির্গত আলো বর্তমানে পৃথিবীতে পৌঁছেছে। বর্তমান পৃথিবী থেকে এর দুরত্ব ৩০০০ কোটি আলোক বর্ষ। ছায়াপথটির বর্তমান লোহিত সরণ ৭.৫১। ছায়াপথটি প্রতি বছর ৩০০ সূর্যের সমান ভরের তারার জন্ম দিয়ে চলেছে।
স্টিভেন ফ্লিঙ্কেলস্টাইনের নেতৃত্বে ইউনিভার্সিটি অব টেক্সাস অ্যাট অস্টিনের একদল জ্যোতির্বিদ ন্যাশনাল অপ্টিকাল অ্যাষ্ট্রোনমি অবজারভেটরি ও ক্যালিফোর্নিয়া বিশ্ববিদ্যালয়ের জ্যোতির্বিদদের সহায়তায় হাবল স্পেস টেলিস্কোপ থেকে প্রাপ্ত চিত্র থেকে এই ছায়াপথের আবিষ্কার করেন। ২০১৩ খ্রিষ্টাব্দের ২৪শে অক্টোবর নেচার পত্রিকায় তাঁদের আবিষ্কার প্রকাশিত হয়।
বনশ্রী

বনশ্রী হচ্ছে একটি আবাসিক এলাকা। এটি রামপুরা থানার মধ্যে অবস্থিত। এই পুরো এলাকাটিকে "ইস্টার্ন হাউজিং লিঃ" নির্মাণ করেছে। "বনশ্রী" শব্দের অর্থ হচ্ছে "বন-এর সৌন্দর্য"।
এলাকাটি নির্মাণ হয়েছিল একান্তই আবাসিক এলাকা হিসাবে। এটি রামপুরার বাংলাদেশ টেলিভিশন সেন্টারের নিকটেই অবস্থিত। বনশ্রী আবাসিক এলাকার পাশেই রয়েছে জহুরুল ইসলাম সিটি (আফতাবনগর), শুধু মাত্র বনশ্রীর খাল এই দুটি এলাকাকে আলাদা করেছে। পুরো বনশ্রীতে নয়টি ব্লক রয়েছে। 
বনশ্রী নির্মাণের আগে এটি ছিল শুধুমাত্র একটি বিল, যেখানে শীতকালে ধান চাষ করা হোত। কিন্তু কয়েক বছরের মধ্যেই কয়েক হাজার ঘর-বাড়ি নির্মিত হয়েছে। এখন হাতিরঝিল এই এলাকাকে গুলশান ও ধানমন্ডির সাথে যুক্ত করেছে। 
এই এলাকার অধিকাংশ মানুষ ধনী ও মধ্যবিত্ত শ্রেণীভুক্ত। এখানে মসজিদ, মাদরাসা, স্কুল, ব্যাংক, এটি-এম বুথ, হাসপাতাল, রেষ্টুরেন্ট সহ উন্নত মানের বসবাসের জন্য যা দরকার সবই আছে।
এই এলাকায় রয়েছে ঢাকার কয়েকটি উন্নতমানের স্কুলের শাখা ও আলিয়া এবং কওমি মাদরাসা রয়েছে। উল্লেখ যোগ্যঃ-
বনশ্রীতে অনেক যানবাহনের ব্যবস্থা রয়েছে। কয়েকটি বাস রয়েছে যেগুলো বনশ্রীর মানুষদের ঢাকা-শহরের বেশকিছু প্রধান জায়গায় যাওয়া একান্তই সহজ করে দেয়। যানবাহনগুলোর মধ্যে উল্লেখযোগ্য হলো- রবরব পরিবহন, আলিফ পরিবহন, অছিম পরিবহন, রাজধানী পরিবহন, স্বাধীন পরিবহন, আসমানী পরিবহন, রমজান পরিবহন ইত্যাদি।
বর্তমানে পুরো বনশ্রীকে চালনা করে বনশ্রী কল্যাণ সমিতি, যা বনশ্রীতে বসবাসকারীদের সরাসরি ভোটে নির্বাচিত সদস্যদের দ্বারা গঠিত।